A parabra pueyo con significato topografico ye tipicament aragonesa, se troba muito en a toponimia, encara que a castellanización ha feito que muitos toponimos con Pueyo haigan desapareixito y haigan quedato reinterpretatos como pollo, royo y de muitas trazas. A forma pueyo ye cognato de l'occitán puy/puech y d'o catalán pui. En aragonés os toponimos compuestos de "Pueyo de" + sustantivo pueden quedar abreviatos como "Pui de", en cualsiquier part tot d'o territorio sin estar por influencia occitana u catalana.